Muck (Skottland)

Muck (skotsk gælisk: Eilean nam Muc) er en øy i Indre Hebridene på vestkysten av Skottland. Muck er den minste av de fire større øyene i øygruppa Small Isles, med et areal på 5,59 km². Øya ligger sørvest for Eigg, nordvest for halvøya Ardnamurchan og nordøst for Coll. Det høyeste punktet på øya er Beinn Airein sørvest på øya, 137 meter over havet.

Ved folketellingen i 2011 var det registrert 27 fastboende på øya.National Records of Scotland (15. august 2013): «Appendix 2: Population and households on Scotland's Inhabited Islands» (PDF). Statistical Bulletin: 2011 Census: First Results on Population and Household Estimates for Scotland Release 1C (Part Two)  (PDF) (Report). SG/2013/126. De aller fleste av disse bodde i havna Port Mòr sørøst på øya. Det er også et bebodd gård ved Gallanach nord på øya. Muck har daglig fergeforbindelse på Mallaig på fastlandet og de andre bebodde øyene i Small Isles: Eigg, Rùm og Canna/Sanday. I sommersesongen er det også båtforbindelse med Arisaig på fastlandet.

I dag brukes mye av øya til beite for sauer. Beboere bruker ull til å lage tepper og klær.«The 20 most beautiful islands to visit in Scotland», Condé Nast Traveller Det er flere fornminner og noen fasiliteter for besøkende. De få innbyggerne betjenes av en enkelt skole, Muck Primary School & Nursery. «Isle of Muck – Small Isles», Scotlandinfo Øya eies av MacEwen-familien.«A Snapshot of the Small Isles History» , Visit Small Isles Muck er kjent for sin store bestand av sel. I farvannene rundt Muck er det mange niser.

 Etymologi 
Navnet på øya kan stamme fra det gæliske ordet Mouach, På moderne gælisk er det stavet Muc som betyr svin. I 1785 tok James Boswell, skotsk forfatter, advokat og Samuel Johnsons biograf, dette for til at navnet på øya betydde Sow's Island, på norsk «Purkeøya».Johnson (1792) s. 96 Det er idag antatt å referere til det høye antallet niser rundt øya, et dyr som historisk ble kalt for mereswine. Lairden i Boswells område mislikte dette, særlig ettersom det betydde at han ville bli referert til Muck, noe som også kan bety møkk og gjødsel på engelsk. Han forsøkte deretter å overtale Samuel Johnson og Boswell til at det autentiske navnet var «Isle of Munk» («Munkeøya»).Johnson (1792) s. 96

 Referanser 

 Litteratur 
 Boswell, James; Johnson, Samuel; Carruthers, Robert (1852): The journal of a tour to the Hebrides with Samuel Johnson, LL.D. Office of the national illustrated Library.
 Haswell-Smith, Hamish (2004): The Scottish Islands. Edinburgh: Canongate. ISBN 978-1-84195-454-7.
 Johnson, Samuel (1792): A Journey to the Western Islands of Scotland. Edinburgh: Lawrie & Symington. s. 97.

 Eksterne lenker 

 Isle of Muck website
 Isle of Muck History

Kategori:Øyer i Skottland
Kategori:Highland